Тоня Трайкова
През дрипавите дни…

chitanka.info

През дрипавите дни и по-нататък

усещам, че ще трябва да побързам,

когато се навеждам към земята

и тя ме тегли, за да ме прегърне.

Подлъга ме и измени ми времето

и изведнъж за всичко стана късно.

И само тези върхове в зелено

са тъй спокойни и не ме отблъскват.

Те са ми родни и не ме предават

и аз съм тяхна същност, те са моя.

И вместо да се мъча да забравя,

потъвам в необятното спокойствие.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.